Sarikei, Sarawak

Bahagian Sarikei adalah salah satu daripada 12 bahagian di Sarawak, Malaysia. Ia merupakan salah satu bahagian di Bahagian Ketiga dahulu, di mana ia mengandungi Sibu dan Kapit. Bahagian Sarikei mengandungi jumlah kawasan seluas 4,332.4 kilometer persegi, dan merupakan bahagian pentadbiran kedua terkecil di Sarawak.

Pusat pentadbirannya terletak di bandar Sarikei. Ia mengandungi empat daerah pentadbiran: Sarikei, Meradong, Julau dan Pakan.

 Sejarah 
Sejarah awal Sarikei (merujuk kepada Bandar Sarikei kini) dapat dikesan seawal kurun ke-19. Catatan sejarah menunjukkan James Brooke pernah mengunjungi Sarikei pada 30 April 1845.

Penentangan terhadap James Brooke membawa kepada peristiwa pembakaran Sarikei pada 4 Januari 1856 dan tindakan balas oleh Charles Brooke ke atas Julau pada 19 Jun 1856. Catatan-catatan sejarah ini menunjukkan kewujudan awal Sarikei.

Bahagian Sarikei ditubuhkan pada 2 April 1973 sebagai bahagian ke-6 dalam negeri Sarawak melalui Sarawak Gazette Swk. L.N 26 bertarikh 15 Mac 1973. Bahagian Sarikei pada awal penubuhannnya mempunyai keluasan 6969 km². Ianya merupakan gabungan daerah-daerah Sarikei, Meradong, Julau , Matu dan Daro.

Selepas pembentukan Bahagian Mukah dan Bahagian Betong, Bahagian Sarikei mengalami kesan secara langsung terutama dari segi luas kawasan. Keseluruhan jumlah kawasan terkini di bawah Bahagian Sarikei adalah 4332.35 km² yang merupakan 1.31 % daripada jumlah keseluruhan negeri Sarawak iaitu 124,449 km². Bahagian Sarikei merupakan bahagian yang kedua terkecil selepas bahagian Betong (4,180 km² atau 1.27% daripada keluasan negeri Sarawak). Pusat pentadbiran dan komersil adalah Bandar Sarikei yang juga dikenali dengan nama Bandar Nanas.

Penubuhan Bahagian Sarikei adalah didorong oleh faktor-faktor keselamatan. Datuk Amar Wilson Baya Dandot, Setiausaha Kerajaan Negeri Sarawak menyatakan di dalam artikelnya; Sarawak's Unique Administrative Identity : Establishment of Divisional, District & Sub-District Machinery for Enhancing Development Administration bahawa penubuhan Bahagian Sarikei (dahulunya dikenali sebagai Bahagian ke-6) ini adalah atas sebab-sebab keselamatan berikutan pemberontakan komunis pada masa itu. Dengan penubuhan Bahagian Sarikei, aspek kawalan keselamatan dapat difokuskan dan memudahkan urusan pemantauan ke kawasan terbabit.

 Senarai mantan Residen 

 En. Chin Ting Ming
 Datuk Wan Hashim Bin Tuanku Taha
 Tuan Hj Adenan B Hj Aman
 Tuan Hj Mohd Iskandar B Abdullah
 En.Noel Hudson Laga
 En.Patrick Rigep Nuek
 En.Nilie Tangai
 En.Jolhi B Hj Saar
 Tuan Hj Mohd Atei Abang Medaan
 En.Liaw Soon Eng
 En.Sim Nyuk Foh
 En.Isaka Kana

 Demografi 
Jumlah populasi ialah adalah 115, 529  dan majoriti terdiri daripada masyarakat Iban, Melanau, Melayu, dan Cina. Kebanyakan mereka tinggal di bandar Sarikei.

+ Jumlah Penduduk Mengikut Kumpulan Etnik di Bahagian Sarikei Daerah PentadbiranJumlah PopulasiMelayuIbanBidayuhMelanauBumiputera lainCinaIndia Lain-lainBukan Warganegara Sarikei  56,228| 9,192 18,559| 456 3,933 
| 594 21,772 
| 116 370| 1,236 Meradong 28,713| 4,450 12,322| 217 1,489| 282 8,731| 93 92| 1,037 Julau 15,449| 245 14,504| 59 60| 94 435| 7 12| 30 Pakan 15,139| 125 14,423| 26 39| 136 289| 13 35| 53 Jumlah Bahagian Sarikei 115, 529| 14,012 59,808| 758 5,521| 1,106 31,227| 229 509| 2,356

 Ekonomi 
Pertanian merupakan aktiviti ekonomi utama di bahagian ini. Bahagian Sarikei menghasilkan lada hitam yang banyak berbanding dengan bahagian yang lain di Sarawak. Tempat ini juga popular dengan buah-buahannya, terutamanya nanas dan oren. Industri pembalakan juga merupakan komponen utama kepada ekonomi tempatan.

 Pentadbiran politik 

 Ahli Parlimen 
 Parlimen  Ahli Parlimen P206 Tanjung Manis  YB Ir. Yusuf Abd Wahab P208 Sarikei  YB Dato Sri Huang Tiong Sii P209 Julau  YB Larry Sng Wei Shien

 Ahli Dewan Undangan Negeri 
 DUN  ADUN N41 Kuala Rajang  YB Datuk Len Latif Salleh N42 Semop  YB Datuk Abdullah Saidol N45 Repok  YB Dato Sri Huang Tiong Sii N46 Meradong  YB Datuk Ding Kuong Hiing N47 Pakan  YB Tan Sri William Mawan ak Ikom N48 Meluan  YB Rolland Duat ak Jubin

 Pengangkutan 
Bandar Sarikei merupakan pusat pentadbiran bahagian dan boleh dihubungi melalui pengangkutan darat, air dan udara melalui Lapangan Terbang Sibu.

 Pengangkutan awam 
 Dari  Ke  Jenis Pengangkutan  Masa Lapangan Terbang Antarabangsa Kuching  Lapangan Terbang Sibu  Kapal Terbang  35-40 minit Lapangan Terbang Sibu  Sarikei  Bas/Teksi (dari pusat bandar Sibu)  64km/1 jam Terminal Ekspress Bintawa, Kuching  Terminal 1, Sarikei  Bot ekspres  3 jam 30 minit Kuching Sentral  Terminal Bas Ekspress Sarikei  Bot ekspres  360km/6 jam

 Pengangkutan persendirian 
Anda juga boleh memandu dari Kuching ke Sarikei (360km/6 jam) atau dari Sibu ke Sarikei (64km/1 jam).

Galeri

 Rujukan 

 Pautan luar 
 Portal Rasmi Pentadbiran Bahagian Sarikei 

Sarikei
Kategori:Bahagian di Sarawak